Komission asetus (EY) N:o 556/2001, annettu 21 päivänä maaliskuuta 2001, tukijärjestelmästä tiettyjen peltokasvien viljelijöille annetun neuvoston asetuksen (EY) N:o 1251/1999 soveltamista koskevista yksityiskohtaisista säännöistä annetun asetuksen (EY) N:o 2316/1999 muuttamisesta kesannoitujen alojen ja tukikelpoisten pellava- ja hamppulajikkeiden luettelon osalta



Virallinen lehti nro L 082 , 22/03/2001 s. 0013 - 0013



Komission asetus (EY) N:o 556/2001, annettu 21 päivänä maaliskuuta 2001, tukijärjestelmästä tiettyjen peltokasvien viljelijöille annetun neuvoston asetuksen (EY) N:o 1251/1999 soveltamista koskevista yksityiskohtaisista säännöistä annetun asetuksen (EY) N:o 2316/1999 muuttamisesta kesannoitujen alojen ja tukikelpoisten pellava- ja hamppulajikkeiden luettelon osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 17 päivänä toukokuuta 1999 annetun neuvoston asetuksen (EY) N:o 1251/1999(1), sellaisena kuin se on viimeksi muutettuna asetuksella (EY) N:o 1672/2000(2), ja erityisesti sen 9 artiklan, sekä katsoo seuraavaa: (1) Komission asetuksessa (EY) N:o 2316/1999(3), sellaisena kuin se on viimeksi muutettuna asetuksella (EY) N:o 2860/2000(4), vahvistetaan asetuksen (EY) N:o 1251/1999 soveltamista koskevat yksityiskohtaiset säännöt tiettyjen peltokasvien pinta-alatukien myöntämisedellytysten osalta ja määritellään kesannoinnin edellytykset. (2) Asetuksen 18 artiklassa oikeus kesannointitukiin rajoitetaan edellisenä vuonna sadonkorjuutarkoituksessa viljeltyihin tai asetuksen (EY) N:o 1251/1999 mukaisesti jo kesannoituihin pinta-aloihin taikka pinta-aloihin, jotka on poistettu peltokasvien tuotannosta tai metsitetty maaseudun kehittämistä koskevan sääntelyn mukaisesti. (3) Näiden edellytysten soveltamisesta ei ole enää käytännön etua, koska niiden käyttöönotosta on jo kauan. Lisäksi kyseisen säännöksen valvonta edellyttää toimenpiteen tavoitteeseen nähden suhteettoman suuria ponnisteluja. Sääntelyn yksinkertaistamiseksi kyseiset rajoittavat edellytykset on tämän vuoksi aiheellista poistaa. (4) Uusia kuiduntuotantoon tarkoitettuja pellava- ja hamppulajikkeita voidaan pitää tukikelpoisina. Ne olisi sisällytettävä asetuksen (EY) N:o 2316/1999 liitteessä XII olevaan, tukijärjestelmään kuuluvia lajikkeita koskevaan luetteloon. (5) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2316/1999 seuraavasti: 1) Korvataan 18 artikla seuraavasti: " 18 artikla 'Kesannoinnilla' tarkoitetaan asetuksen (EY) N:o 1251/1999 7 artiklassa tarkoitetun pinta-alatukeen oikeutetun pinta-alan poistamista viljelykäytöstä." 2) Lisätään liitteessä XII olevaan 1 kohtaan kuiduntuotantoon tarkoitetut pellavalajikkeet "Adélie" ja "Caesar Augustus". 3) Lisätään liitteessä XII olevaan 2 a kohtaan kuiduntuotantoon tarkoitettu hamppulajike "Uso 31". 4) Lisätään liitteessä XII olevaan 2 b kohtaan kuiduntuotantoon tarkoitettu hamppulajike "Delta-llosa" ja poistetaan kyseisestä kohdasta lajike "Uso 31". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 2001/2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä maaliskuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 1. (2) EYVL L 193, 29.7.2000, s. 13. (3) EYVL L 280, 30.10.1999, s. 43. (4) EYVL L 332, 28.12.2000, s. 63.